Na temelju članka 107. Zakona o odgoju i obrazovanju u osnovnoj i srednjoj školi ("Narodne novine" br. 87/08., 86/09., 92/10.,105/10., 90/11.,5/12.,16/12., 86/12.,126/12. 94/13. i 152/14.), i natječajnog poziva UP.03.2.1.02 „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“ faza II - projekta „Pomozimo jedni drugima II“, Centar za odgoj, obrazovanje i rehabilitaciju Križevci, Matije Gupca 36 raspisuje

NATJEČAJ
za

POMOĆNIKA/POMOĆNICU U NASTAVI - 5 izvršitelja/ice, na određeno nepuno radno vrijeme – do 10 mjeseci, 30 sati tjedno.

Uvjeti:

* najmanje završeno četverogodišnje srednjoškolsko obrazovanje
* nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj i srednjoj školi (("Narodne novine" br. 87/08., 86/09., 92/10.,105/10., 90/11.,5/12.,16/12., 86/12.,126/12. 94/13. i 152/14.).

Uz pisanu prijavu na natječaj potrebno je priložiti:

* životopis,
* dokaz o stručnoj spremi (neovjerena preslika),
* domovnicu (neovjerena preslika)
* uvjerenje o nekažnjavanju-ne starije od 6 mjeseci (neovjerena preslika)
* potvrda HZMO o utvrđenom stažu

Odabrani pomoćnici proći će 20-satnu edukaciju za osposobljavanje za rad s djecom s teškoćama.

Prijave se podnose u roku osam dana od objave natječaja na adresu:
Centar za odgoj, obrazovanje i rehabilitaciju Križevci, Matije Gupca 36, 48260 Križevci
s naznakom "Prijava za pomoćnika u nastavi".
Na natječaj se mogu javiti osobe oba spola.
Nepotpune i nepravodobno dostavljene prijave neće se razmatrati.
O rezultatima natječaja kandidati će biti obaviješteni po odabiru na mrežnim stranicama i oglasnoj ploči centra.

Centar zadržava diskrecijsko pravo poništenja natječaja ukoliko projekt pomoćnika u nastavi ne bude odobren za financiranje od Ministarstva znanosti, obrazovanja i sporta.
Natječaj je objavljen 17. kolovoza 2016. godine na mrežnim stranicama i oglasnoj ploči Hrvatskog zavoda za zapošljavanje i na mrežnim stranicama i oglasnoj ploči Centra, te se dostavlja na info@krizevci.hr, i na znanje drustvene@krizevci.hr.

Klasa: 112-01/16-01/25

Urbroj: 2137-82/16-01

Križevci, 17.8.2016.

 Ravnateljica:

 Marija Prodan, prof.